Xοιρινές μπριζόλες με μαρινάδα μουστάρδας
Όλοι ξέρουμε πόσο τέλεια ταιριάζει το χοιρινό κρέας με τη μουστάρδα ως μαρινάδα ή γλάσο και αυτή η συνταγή το αποδεικνύει περίτρανα! Συνοδέψτε με παγωμένη μπίρα.
2 κουτ. σούπας μουστάρδα πικάντικη, 2 κιλά χοιρινές μπριζόλες κόντρα, 2 κουτ. σούπας μέλι  , 2 κουτ. σούπας (κοφτές) κουρκουμά σε σκόνη, 2 κουτ. γλυκού καυτερή πάπρικα, 4 κουτ. σούπας ελαιόλαδο, 4 κουτ. σούπας ξίδι βαλσαμικό, 1 μεγάλη σκελίδα σκόρδο λιωμένη , αλάτι, φρεσκοτριμμένο πιπέρι
Για να φτιάξουμε τις χοιρινές μπριζόλες, ξεκινάμε ανακατεύοντας σε βαθύ μπολ ή ταψάκι τη μουστάρδα, το μέλι, τον κουρκουμά, την πάπρικα, το ελαιόλαδο, το βαλσαμικό ξίδι, το σκόρδο και το αλατοπίπερο.Βάζουμε μέσα τις χοιρινές μπριζόλες και τις ανακατεύουμε ώστε να καλυφθούν καλά από τη μαρινάδα. Καλύπτουμε με μεμβράνη και αφήνουμε όλο το βράδυ (8-10 ώρες) στο ψυγείο, να μαριναριστούν. Βγάζουμε τις μπριζόλες από τη μαρινάδα και, χωρίς να τις σκουπίσουμε, τις ψήνουμε σε δυνατή θράκα για περίπου 25 λεπτά, γυρίζοντάς τες 1 φορά κατά τη διάρκεια του ψησίματος.Συνοδεύουμε με ψημένα καλαμπόκια, πασπαλισμένα με χοντρό αλάτι.
Χοιρινό,BBQ